google/wiki40b huggingface dataset:
गीज कुल

Map commune FR insee code 02361.png
ClaudeLorraine.jpg
गीज (Guise) फ्रांस के लोरेन राजवंश की अत्यधिक विख्यात शाखा थी जिसने १६वीं शताब्दी में पूर्ण वैभव प्राप्त किया था। लोरेन के ड्यूक रेने द्वितीय ने लोरेन वंश की दोनों शाखाओं को एक सूत्र में बाँधा। उसके ज्येष्ठ अनुजीवित पुत्र ऐंथोनी लोनेन ने ड्यूक की पदवी प्राप्त की जबकि द्वितीय पुत्र क्लाद क्रमश: काउंट और गीज़ के ड्यूक की पदवियों से सुशोभित हुआ।

क्लाद

क्लाद (Claude ; १४९५-१५५०) गीज़ का प्रथम ड्यूक था। इसे फ्रेंच दरबार में शिक्षा मिली। इसने फ्रांसिस प्रथम के प्रति अनन्य भक्ति दिखाई। इसने सैनिक जीवन अपनाया और मैरिगनैनों के युद्ध में ख्याति प्राप्त की तथा १५२६ ई. में लोरेन स्थित अनाबप्तिस्ती के विद्रोह का दमन करने के प्रतिफल स्वरूप गीज़ के ड्यूक की पदवी प्राप्त की। इसके पश्चात् १५४२ ई. में लक्जेम्बर्ग की चढ़ाई में इसे विशेष ख्याति मिली। इसका विवाह बूरबान कुल की आंत्वानेत से १५१३ ई. में हुआ था। जिससे १२ संतानें हुई। इसकी पुत्री मेरी का विवाह स्काटलैंड के जेम्स पंचम से हुआ जो स्काट्स की रानी मेरी की माँ थी।

फ्रांसिस

फ्रांसिस (१५१९-६८) गीज़ का द्वितीय ड्यूक तथा क्लाद का पुत्र था। आगे चलकर यह महान सेनाध्यक्ष तथा कैथोलिक नेता हुआ। चार्ल्स पंचम (१५५२) के विरुद्ध इसने मेट्स की रक्षा सफलतापूर्वक की। रेंटी के युद्ध (१५५४) में इसे विशेष ख्याति मिली। नेपिल्स की चढ़ाई (१५५६) का इसने नेतृत्व किया तथा १५६८ ई. में इंग्लैंड से कैले छीन लिया। कैले के घेरे में ही (१५६८) एक ह्यूगोनाट के हाथों इसकी मृत्यु हुई। इसने एस्ते की ऐन से १५४८ ई. में विवाह किया था।

हेनरी प्रथम

हेनरी प्रथम (१५५०-८८) गीज़ का तृतीय ड्यूक था। फ्रांसिस का पुत्र होने के कारण उसे कैथोलिक दल का नेतृत्व मिला। इसने प्नाइटीयर्स, जारनैक तथा डारमैंस के युद्ध किए। यह सेंट बार्थलोम्यू (१५७२) के रक्तपात का उत्तरदायी था। इसकी राजा बनने की महत्वाकांक्षा थी किंतु हेनरी तृतीय की आज्ञा से ब्ल्वा में इसका वध कर दिया गया। इसका विवाह क्लीव्स की कैथरीन से हुआ था जिससे १४ संतानें थीं। चार्ल्स चतुर्थ (१५७१-१६४०) गीज़ का चतुर्थ ड्यूक था, हेनरी प्रथम का ज्येष्ठ पुत्र। अपने पिता की मृत्यु पर इसे तीन वर्ष जेल में रखा गया। १५९१ ई. में इसे मुक्ति मिली। इसने हेनरी चतुर्थ को अपनी सेवाएँ अर्पित कीं और विद्रोही राजाओं तथा प्रोटेस्टेंटों के विरुद्ध संघर्ष करता रहा। १६१३ ई. में रिशलू द्वारा देशनिकाला होने पर इसने इटली में अपना जीवन समाप्त कर दिया।

हेनरी द्वितीय

हेनरी द्वितीय (१६१४-६४) गीज़ का पंचम ड्यूक तथा चार्ल्स चतुर्थ का पुत्र था। यह १६२९ ई. में रेम्स का आर्चबिशप हुआ और १६४० में ड्यूक का पद प्राप्त किया। यह रिशलू के विरुद्ध षड््यत्रं में सम्मिलित हुआ था जिसपर इसे मृत्यु दंड मिला और इसे फ्लांडर्स में शरण लेनी पड़ी। १६४७ ई. में इसने नेपिल्स का राजमुकुट हथियाना चाहा और १६४८ से १६५२ ई. तक स्पेन में बंदी रहा। १६५२ ई. में किसी प्रकार जेल से निकल भागा और फिर एक बार नेपिल्स जीतने का प्रयत्न किया किंतु असफल रहा। १६५५ ई. में यह फ्रांस का हाई चैंबरलेन हुआ।

लुई जोज़ेफ

लुई जोज़ेफ (१६५०-७१) हेनरी द्वितीय का भतीजा तथा गीज़ का षष्ठ ड्यूक था। फ्रांसिस जोज़ेफ, (१६७०-७५) लुई जोज़ेफ का पुत्र तथा सप्तम् और गीज़ का अंतिम ड्यूक था। इसकी मृत्यु पर गीज़ की ड्यूक शृंखला समाप्त हो गई और पद तथा जागीर दोनों उसकी चाची, लोरेन की मेरी के पास चली गई जो चतुर्थ ड्यूक की पुत्री और गीज़ की डचेस (१६१५-८८) थी।
बोलनागरी

बोलनागरी लिनक्स में देवनागरी हेतु एक फोनेटिक आइऍमई है। इसे ऍक्सकेबी (ऍक्स विण्डो सिस्टम हेतु इनपुट लाइब्रेरी) के द्वारा अन्य प्लेटफॉर्म पर भी उपयोग में लाया जा सकता है।
यह सराय के सहयोग से इण्डलिनक्स द्वारा विकसित किया गया है।
श्री जी बाबा सरस्वती विद्या मन्दिर

श्री जी बाबा सरस्वती विद्या मन्दिर मथुरा मथुरा का एक प्रसिद्ध विद्यालय है। यह विद्या भारती के लगभग चालीस ह्जार विद्यालयों में से एक है।
बोलो शादी हो कैसे

कृष्ण शलभ द्वारा रचित प्रसिद्ध बाल कविता।
कुमार गौरव

कुमार गौरव हिन्दी फ़िल्मों के एक अभिनेता हैं। वह विख्यात अभिनेता राजेन्द्र कुमार के पुत्र हैं।
श्रीपति

श्रीपति (१०१९ - १०६६) भारतीय खगोलज्ञ तथा गणितज्ञ थे। वे ११वीं शताब्दी के भारत के सर्वोत्कृष्ट गणितज्ञ थे।

जीवन परिचय

श्रीपति के पिता का नाम नागदेव था (कहीं कहीं 'नामदेव' भी मिलता है) तथा उनके दादा का नाम केशव था। खगोलशास्त्र, ज्योतिष तथा गणित में श्रीपति लल्ल के अनुयायी थे। गणित पर किये गये उनके कार्य खगोल में उपयोग को ध्यान में रखकर किये गये थे। उदाहरण के लिये, गोलों का अध्ययन खगोलिकी में उपयोग को दृष्टिगत रखकर ही किया गया था। खगोलिकी से सम्बन्धित उनके कार्य, उनके ज्योतिष (astrology) के कार्यों को आधार प्रदान करने के लिये किये गये थे।
हुमा आबदीन

सुश्री हुमा आबदीन भारतीय मूल की अमेरिकी राजनीतिक कर्मचारी हैं।
हुमा abedin का जन्म ६ श्रावण शक संवत् १८९४ के दिन मिशिगन में हुआ। आपकी माताजी श्रीमती सालेहा महमूद आबदीन अखण्ड भारत के लाहौर (पूर्व लवपुर) से थीं, एवं आपके पिताजी श्री सैयद जैनुल आबदीन दिल्ली me जन्मे थे। दोनों ने पेनसिल्वेनिया विश्वविद्यालय से पीएचडी प्राप्त कर शिक्षक के रूप में कार्य किया। ऐसे ज्ञानपूर्ण वातावरण में पालन होने के कारण हुमा  abedin बाल्यावस्था से ही मेधावी छात्रा थीं। १८ वर्ष की आयु में आपने जार्ज वाशिंगटन विश्वविद्यालय में प्रवेश किया, एवं स्नातक की उपाधि अर्जित की।
शक संवत् १९३१ एवं १९३५ की अवधि में आपने संयुक्त राज्य अमरीका की विदेश मंत्री माननीय हिलेरी क्लिंटन के प्रधान सहायक के रूप में जनसेवा की। मंत्री जॉन मक्कन के शब्दों में - "वे प्रचुर बुद्धि वाली व्यक्ति हैं, एवं उन्हें अनेक विषयों का गहरा ज्ञान है"। १९३८ शक संवत् के राष्ट्रपति चुनाव अभियान में हुमा abedin  हिलेरी क्लिंटन अभियान की उपाध्यक्ष प्रधानिका के रूप में कार्य कर रहीं हैं। इस अभियान में आप सबसे अधिक वेतन प्राप्त करने वाली व्यक्ति हैं।
राजस्व (प्रशासनिक) सेवा

राज्य सरकार द्वारा स्थायी नौकरशाही राज्य स्तर की सिविल सेवा राज्य सिविल सेवा के रूप में सदस्य बनने के लिये प्रदेश की राजस्व (प्रशासनिक) सेवा के अनुभवी अधिकारियों को भी प्रोन्नत किया जाता हैं यदि किसी वजह से व्यक्ति यूपीएससी के माध्यम से सिविल सेवक बनने से चूक जाए तो राज्य लोक सेवा आयोग एक अवसर मुहैया कराती है, सभी राज्यों की अपनी लोक सेवा आयोग होती है जो तीन स्तरों के सिविल सेवकों का चयन करते हैं- प्रशासनिक सेवा . यह क्लास-टू सेवा होती है, इसमें सबडिविजनल मजिस्ट्रेट या पुलिस उपाध्यक्ष इत्यादि आते हैं। अधीनस्थ सेवा . ये क्लास-थ्री सेवा होती है, जिसमें विभिन्न विभागों के लिए इंस्पेक्टरों, समीक्षा अधिकारियों या क्लर्कों की भर्ती होती है। न्यायिक सेवा . ये क्लास-टू सेवा होती है, जिसमें सिविल जज, जूनियर डिविजनल (मुंसिफ मजिस्ट्रेटों), असीस्टेंट पब्लिक प्रोसेक्यूटर इत्यादि के लिए भर्ती होती है।
दक्कन का पठार

दक्कन का पठार  जिसे विशाल प्रायद्वीपीय पठार के नाम से भी जाना जाता है, भारत का विशालतम पठार है। दक्षिण भारत का मुख्य भू भाग इस ही पठार पर स्थित है। यह पठार त्रिभुजाकार है। इसकी उत्तर की सीमा सतपुड़ा और विन्ध्याचल पर्वत शृंखला द्वारा और पूर्व और पश्चिम की सीमा क्रमशः पूर्वी घाट एवं पश्चिमी घाट द्वारा निर्धारित होती है। यह पठार भारत के ८ राज्यो में फैला हुआ है।
दक्कन शब्द संस्कृत के शब्द दक्षिण का अंग्रेजी अपभ्रंश शब्द डक्कन का हिन्दीकरण है।
यह भारत भू भाग का सबसे विशाल खंड है!
२१७४ ईसा पूर्व

२१७४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१७४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कण्ठद्वार

कण्ठद्वार (glottis) स्वर रज्जुओं के बीच के बीच में स्थित खुले भाग को कहते हैं। बोलते समय स्वर रज्जुओं में कम्पन होती है, जिस से ध्वनि उत्पन्न होती है। कण्ठद्वार को बढ़ाकर या सिकोड़कर ध्वनियाँ बदलती हैं। प्रमुख रूप से केवल कण्ठद्वार के प्रयोग द्वारा उत्पन्न होने वाली ध्वनियाँ काकलीय व्यंजन होती हैं, जिनमें 'ह' की ध्वनि शामिल है।
बेनुधर शर्मा

बेनुधर शर्मा  को सन १९८३ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था। ये असम से हैं। उनके लिखे संस्मरण कांग्रचर कांचियालिरदात को १९६० में साहित्य अकादमी पुरस्कार असमिया।
मार्कण्डेय

मार्कण्डेय (2 मई 1930 - 18 मार्च 2010) हिन्दी के जाने-माने कहानीकार थे। वे 'नयी कहानी' के दौर के प्रमुख हस्ताक्षर थे। वे 'नयी कहानी' के सिद्धान्तकारों में से एक थे।अपने लेखन में वे सदैव आधुनिक और प्रगतिशील मूल्यों के हामीदार रहे। उनका जन्म उत्तर प्रदेश में जौनपुर जिले के बराईं गाँव में हुआ था।
इनकी कहानियाँ आज के गाँव के पृष्ठभूमि तथा समस्यायों के विश्लेषण की कहानियाँ हैं। इनकी भाषा में उत्तर प्रदेश के गाँवों की बोलियों की अधिकता होती है, जिससे कहानी में यथार्थ पृष्ठभूमि का निरुपण होता है। अब तक इनके कई कहानी-संग्रह प्रकाशित हो चुके हैं। इनके 'अग्निबीज','सेमल के फूल' उपन्यास तथा 'पानफूल','हंसा जाई अकेला','महुए का पेड़','भूदान','माही','सहज और शुभ','बीच के लोग','हलयोग' कहानी-संग्रह प्रसिद्ध हैं।इसके अलावा 'पत्थर और परछाइयां'(एकांकी-संग्रह),'यह पृथ्वी तुम्हें देता हूँ','सपने तुम्हारे थे'(कविता-संग्रह),'हिन्दी कहानी:यथार्थवादी नजरिया','कहानी की बात','प्रगतिशील साहित्य की जिम्मेदारी'(आलोचना),'चक्रधर की साहित्यधारा'(साहित्य-संवाद)प्रकाशित।अनियतकालीन पत्रिका 'कथा' की 1969ई.में स्थापना।उनके सम्पादन में निकले 'कथा' के 14 अंक हिन्दी भाषा की साहित्यिक पत्रकारिता में मील के पत्थर हैं।साथ ही मित्र प्रकाशन की पत्रिका 'माया' के दो विशेषांक 1965ई. में सम्पादित किये। उन्होंने 'नया साहित्य प्रकाशन' की स्थापना 1956ई.में की और महत्वपूर्ण पुस्तकों का प्रकाशन किया।
कथाकार मार्कण्डेय के करीबी और उनपर शोध करने वाले बालभद्र ने कहा कि मार्कण्डेय सहज भाषा के धनी थे। कथाकार और संपादक होने के साथ-साथ वह समीक्षक भी थे। 15 वर्षो तक उन्होंने कहानियों और साहित्य की समीक्षा की और रचनाकारों को इस बारे में पता भी नहीं चल सका। दरअसल, हैदराबाद से प्रकाशित होने वाली पत्रिका 'कल्पना' में उनकी कहानियाँ वृहद पैमाने पर छपती रहीं। उसी पत्रिका में मार्कण्डेय जी 15 वर्षो तक 'चक्रधर' नाम से स्तंभ लिखते रहे। उन्होंने पत्रिका के संपादक को मना कर दिया था, कि वह चक्रधर के बारे में किसी को न बताएं।
अमीन पीर दरगाह

आस्ताने में सूफ़ी संस्कृती

यहां पर आने वाले सभी संदर्शक सभी धर्मों के पाये जाते हैं। इनके शिश्यगण भी सभी धर्मों से हैं। इन का खान्दान भगवा रंग या घेरू रंग के कपडे पहनते हैं। शागिर्द या मुरीद घेरू रंग की टोपी पहनते हैं। 

उर्स उत्सव

यहां पर उर्स हर साल जमादिउल ऊला के १४वीं तारीख को मनाया जाता है।

संदर्शक

भारत के कई प्रांतों से यहां दर्शक आते हैं और ज़ियारत करते हैं। प्रमुख व्यक्तियों में, श्रीमती इन्दिरा गांधी, नीलम संजीव रेड्डी, ए.आर.रहमान इत्यादी हैं
पूर्व जुरैसिक युग

पूर्व जुरैसिक युग (Early Jurassic epoch), जिसे निचला जुरैसिक युग (Lower Jurassic epoch) भी कहते हैं, जुरैसिक कल्प (Jurassic period) के तीन भूवैज्ञानिक युगों की शृंखला का सर्वप्रथम युग था जो आज से 20.13 करोड़ वर्ष पूर्व ट्राइऐसिक-जुरैसिक विलुप्ति घटना के तुरंत बाद आरम्भ हुआ और आज से लगभग 17.41 करोड़ वर्ष पूर्व तक चला। इसके बाद मध्य जुरैसिक युग आया।
मुहम्मद नसीर मेंगल

वे एक पाकिस्तानी राजनेता एवं पाकिस्तान के प्रांत बलोचिस्तान के पूर्व कार्यवाहक मुख्यमंत्री थे।
डिस्टेंपर

डिस्टेंपर दीवारों पर पुताई करने के लिए एक विशेष प्रकार का लेप है, जो पानी में घोलकर पोता जाता है। रंग करने का यह सबसे पुराना साधन है। यूनान और मिस्रवाले इसका बहुत उपयोग करते थे।

परिचय

सबसे सादा डिस्टेंपर, जिसे कभी-कभी सफेदी भी कह देते हैं, खड़िया, सरेस और पानी मिलाकर बनाया जाता है। सरेस बाँधने का काम करता है, जिससे लेप रगड़ से उतर न जाय। इस प्रकार बनाए हुए डिस्टेंपर बहुत सस्ते होते हैं, काफी क्षेत्र ढक लेते हैं और बड़ी कूँची या ब्रश से सरलता से पोते जा सकते हैं, किंतु पानी से धोने पर ये छूट भी जाते हैं। इसलिए ये प्राय: भीतरी छत पोतने के लिए, या मामूली सजावट के लिए, भीतर ही प्रयुक्त होते हैं। कालांतर में पुताई मैली हो जाने पर आसानी से धोई जा सकती है और दुबारा डिस्टेंपर करने में विशेष व्यय नहीं पड़ता।
बाजार में डिस्टेंपर गाढ़े लेप या लेई जैसे भी मिलते हैं और सूखे चूर्ण जैसे भी। लगाने से पहले इनमें केवल ठंडा, या गुनगुना (जैसा निदेश हो), पानी मिलाने भर की आवश्यकता रहती है। अच्छे डिस्टेंपर में कुछ नील भी पड़ा होता है, जिससे रंग में निखार आता है। इसमें थोड़ी फिटकरी या सोहागा भी डाला जाता है, जिससे वह रखे रखे ही जम न जाए। जो डिस्टेंपर बाहर खुले में लगाने के लिए होते हैं, उनमें तेल की कुछ मात्रा होती है और उन्हें पानी के बजाय विशेष द्रव में ही घोला जाता है।
सूखा डिस्टेंपर बनाने के लिए सभी चीजें बिल्कुल सूखी हालत में पीसी जाती हैं। यदि तनिक भी नमी हुई तो चूर्ण की टिक्की बन जाएगी और वह सख्त हो जाएगी। सूखे चूर्ण को मुलायम रखने के लिए उसमें थोड़ा सोहागा, सैलिसिलिक अम्ल, फिटकिरी या अन्य कोई सूखा प्रतिरक्षी मिला दिया जाता है। रंगीन डिस्टेंपर बनाने के लिए कोई ऐसा सूखा रंजक मिलाया जाता है, जिसपर चूने या क्षार का प्रभाव न पड़ता हो और जिसका रंग स्थायी हो।

धुलाईसह डिस्टेंपर

धुलाईसह डिस्टेंपर, जिसे जलरोगन भी कहते हैं, उत्कृष्ट कोटि का डिस्टेंपर है। इसमें कुछ तेल या वार्निश मिली रहती है, जो इसे और भी पक्का कर देती है। यह सूखने पर पानी में नहीं घुलता, इसलिए ऐसे डिस्टेंपरवाली दीवारें साफ ठंढे पानी के कपड़े से पोंछ देने से ही साफ हो जाती हैं। इनमें खड़िया के अतिरिक्त कुछ लिथोफोन, जस्तेवाला सफेदा या कोई प्रबल रंजक मिला रहता है, जिससे इनकी आच्छादन क्षमता बढ़ जाती है और आवरण शक्ति भी। हाँ, तेल या वार्निश मिले होने के कारण ये केवल लेई के रूप में ही बिकते हैं, जिसमें ठंढा या गुनगुना पानी मिलाने भर की आवश्यकता रहती है।

पोतने की विधि

डिस्टेंपर उपयुक्त मात्रा में पानी में घोलकर ब्रश से पोता जाता है। पोतने के बाद उसके सूखने से पहले ही सतह पर एक मुलायम ब्रश फेर दिया जाता है, जिससे सतह पर ब्रश के निशान न रह जाएँ। बड़े क्षेत्र में ब्रश द्वारा डिस्टेंपर करने में देर लगती है और रंग में कुछ अंतर आने की आशंका रहती है, इसलिए बहुधा फुहार मशीन का उपयोग किया जाता है। कभी-कभी दीवार की सतह ही धब्बों के कारण, या अनेक प्रकार के प्लास्टरों के कारण, डिस्टेंपर से एक सा रंग ग्रहण करने में असमर्थ रहती है। ऐसी दशा में डिस्टेंपर करने से पहले अस्तर लगाना पड़ता है। डिस्टेंपर बनानेवाली कंपनियाँ ही उपयुक्त अस्तर भी बनाती हैं।
वाल्टर स्काट

सर वाल्टर स्काट (Sir Walter Scott, 1st Baronet, FRSE ; १७७१ - १८३२ ई.) अंग्रेजी के प्रसिद्ध ऐतिहासिक उपन्यासकार, नाटककार तथा कवि थे। स्कॉट अंग्रेजी भाषा के प्रथम साहित्यकार थे जिन्हें अपने जीवनकाल में ही अन्तरराष्ट्रीय ख्याति प्राप्त हो गयी थी।

परिचय

स्काट का जन्म सन् १७७१ ई. में एडिनबरा नगर में हुआ जहाँ उनके पिता 'राइटर टु दी सिगनेट' के पद पर कार्य करते थे। बाल्यकाल में उन्होंने कुछ वर्ष अपने पितामह के साथ ट्वीड नदी की घाटी में व्यतीत किए, जहाँ उनका मन प्रकृतिप्रेम और स्काटलैंड के प्रति आकर्षण से भर गया। स्काटलैंड के सीमांत प्रदेश की शौर्यपूर्ण कथाओं से उन्हें विशेष अनुराग था। उनकी शिक्षा एडिनबरा में हुई। एडिनबरा विश्वविद्यालय से उन्होंने कानून की शिक्षा प्राप्त की और १७९२ ई. में बैरिस्टर की हैसियत से कार्य करने लगे। यद्यपि जीविका के लिए उन्होंने इस व्यवसाय को अपनाया तथापि उनकी अभिरुचि मुख्यत: साहित्यिक थी। अत: उन्होंने अपना अधिकांश समय साहित्यसेवा को ही प्रदान किया तथा अंत में कवि, उपन्यासकार एवं इतिहास ग्रंथों के प्रणेता के रूप में प्रसिद्ध हुए।
सन् १८१२ ई. में स्काट ने मेलरोज के निकट ट्वीड नदी के तट पर अपने लिए एक भव्य भवन का निर्माण किया जो प्राचीन कथाओं में वर्णित चमत्कारपूर्ण प्रासादों की याद दिलाता था। लेखन के अतिरिक्त स्काट ने 'वेलेंटाइन' नामक एक व्यक्ति के साथ मिलकर प्रकाशन व्यवसाय में भी भाग लिया। कुछ वर्षों के बाद इस व्यवसाय में हानि हुई जिसकी पूर्ति के लिए सन् १८२६ के उपरांत लेखक ने अथक और अनवरत परिश्रम किया। फलत: उनका स्वास्थ्य बिगड़ गया। उनका देहांत सन् १८३२ में हुआ। स्काट का चरित्र उदात्त तथा उनका मन देशप्रेम, साहित्यप्रेम तथा आत्मसम्मान की भावना से परिपूर्ण था।
उत्तर अमेरिका का इतिहास

उत्तर अमेरिका का इतिहास अपनी संस्कृतियों और सभ्यताओं के मामले में इस महाद्वीप की विशालता के समान ही समृद्ध है, जो अपने में सुदूर उत्तर में एस्किमो से लेकर मेक्सिको की ऐज़टैक सभ्यता तक और दक्षिण में ओल्मेक और माया सभ्यताओं को अपने में समेटे हुए है।

ग्रीनलैण्ड

नॉर्डिक गाथाओं के अनुसार, ग्रीनलैण्ड की खोज ९०० ईस्वीं में नार्वेजियाई नाविक गुन्नजोर्न ने की थी। ९८० के दशक में, आइसलैण्ड के वाइकिंग सर्वप्रथम यूरोपीय आगन्तुक थे जो निर्जन दक्षिण-पश्चिमी तट से होते हुए ग्रीनलैण्ड पहुँचे थे। १५३६ में, डेनमार्क और नार्वे आधिकारिक रूप से एक हो गए और ग्रीनलैण्ड डैनिश नार्वे का एक अधीनस्थ क्षेत्र बन गया।
वर्तमान में, स्थानीय सरकार इनूइट लोगों की है। नवम्बर २००८ में ग्रीनलैण्ड ने स्वशासन के पक्ष में मतदान किया और अब वह डेनमार्क से स्वतन्त्र होने के एक कदम और निकट है। स्थानों के नाम डैनिश से बदलकर स्थानीय भाषाओं में रखे जा रहे है। गोड्थाब, जो इस द्वीप पर डैनिश सभ्यता का केन्द्र है, अब नूक कहा जाता है, जो आभासीय सम्प्रभु सरकार की राजधानी है। १९८५ में इस सरकार द्वारा ग्रीनलैण्ड के ध्वज का निर्माण डेनमार्क के ध्वज के रंगों के आधार पर किया। यद्यपि, पूर्ण सम्प्रभुता आन्दोलन ने अभी जनमत प्राप्त नहीं किया है।

कनाडा

इस क्षेत्र में आने वाले सर्वप्रथम लोग साइबेरिया से आए थे, जो बेरिंग की खाड़ी को पार करके यहाँ पहुँचे थे और इनके कुछ समय बाद एशिया से अन्तिम इनूइट (एस्किमो) यहाँ आए थे। यहाँ आने वाले सर्वप्रथम यूरोपीय फ़्रान्सीसी थे। अठारहवीं सदी में फ़्रान्स और इंग्लैण्ड के मध्य चल रहा विवाद यहाँ इस क्षेत्र के उपनिवेशों तक आ पहुँचा और अंग्रेज़ों और फ़्रान्सीसीयों के बीच घमासान युद्ध छिड़ गया और जिसके परिणामस्वरूप अंग्रेज़ों की विजय हुई। १७६३ की पैरिस संधि के बाद न्यू फ़्रान्स या वर्तमान कनाडा एक ब्रिटिश उपनिवेश बन गया। इसके कुछ वर्षों बाद, ब्रिटेन ने औपचारिक रूप से फ़्रान्सीसी नागरिक कानून को मान्यता प्रदान की और कनाडा की फ़्रान्सीसी भाषी जनसंख्या की धार्मिक और भाषाई स्वतन्त्रता स्वीकार की।
१९८२ में, कनाडियाई संविधान में बहुत बड़े सुधार किए गए: ब्रिटिश उत्तर अमेरिकी अधिनियम १८६७ और इसमें हुए बहुत से संशोधन १९८२ में, संविधान अधिनियम बना और कनाडा का संविधान बना। हाल के वर्षों में क्यूबेक (कनाडा का फ़्रान्सीसी भाषी बहुल प्रान्त) के लोगों ने राष्ट्रीय एकीकरण के मुद्दे पर बहुत कुछ बोला है। १९८० और १९९५ में हुए जनमत संग्रहों में इस प्रान्त के लोगों ने प्रान्त की सम्प्रभुता पर मत दिया है और अधिकांश मदतान क्यूबैक के कनाडा में बने रहने के पक्ष में ही हुआ है।
बंधेरी

बंधेरी एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बंधेरी गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ६५६  है।
अपराध अन्वेषण

अपराध अन्वेषण (criminal investigation) एक अनुप्रयुक्त विज्ञान है जिसमें तथ्यों का अध्ययन एवं विश्लेषण किया जाता है ताकि अपराधी की पहचान की जा सके। इसमें तलाशी लेना, साक्षात्कार लेना (बातचीत करना), पूछताछ करना, साक्ष्य एकत्र करना, आदि सम्मिलित है। आधुनिक अपराध अन्वेषण में न्यायालयिक विज्ञान नामक वैज्ञानिक तकनीक का प्रायः उपयोग किया जाता है।

पुलिस अनुसन्धान

अपराध से पीड़ित लोग अथवा उसके प्रत्यक्षदर्शी, पुलिस के पास किसी भी प्रकार के अपराध के संबंध मे जा सकते है। कुछ प्रकार के अपराध, जिन्हे संज्ञेय अपराध कहते है, में पुलिस का तुरन्त परिवादी की शिकायत दर्ज करना आवश्यक है। इसे प्रथम सूचना रिपोर्ट (FIR) कहते है। यदि पीड़ित ने FIR में किसी का नाम दिया है या पुलिस को यह प्रतीत हो कि किसी ने कोई अपराध करवाया है, तो वह उनसे सवाल कर सकते हैं।
बदलते रिश्ते

बदलते रिश्ते या किसे अपना कहें ज़िंदगी पर प्रसारित होने वाला एक धारावाहिक है। यह धारावाहिक 28 मई 2015 से शुरू हुआ।
गोदावरी एक्स्प्रेस २७२७

गोदावरी एक्स्प्रेस २७२७ भारतीय रेल द्वारा संचालित एक मेल एक्स्प्रेस ट्रेन है। यह ट्रेन विशाखापट्टनम रेलवे स्टेशन (स्टेशन कोड:VSKP) से 05:25PM बजे छूटती है और हैदराबाद डेकन रेलवे स्टेशन (स्टेशन कोड:HYB) पर 06:15AM बजे पहुंचती है। इसकी यात्रा अवधि है 12 घंटे 50 मिनट।
गोदावरी एक्सप्रेस दक्षिण मध्य रेलवे की सबसे प्रतिष्ठित गाडियो में से एक है और विशाखापट्टनम और हैदराबाद के बीच चलती है। यह ट्रेन संख्या ७००७ और ७००८ के साथ १ फ़रवरी १९७४ को वाल्टेयर – हैदराबाद एक्सप्रेस के रूप में पेश की गई थी। इसकी वर्तमान ट्रेन संख्या १२७२७ और १२७२८ है। इस ट्रेन के लिए अत्यंत उच्च मांग और विशेष रूप से वातानुकूलित डिब्बो की इसकी मांग के लिए ट्रेन ने एक सम्पूर्ण वातानुकूलित गरीब रथ का उद्घाटन किया और दूरन्तो की शुरुआत कीІ दो नई ट्रेनो के बावजूद गोदावरी एक्सप्रेस की मांग इतनी अधिक है कि कभी कभी अनारक्षित डिब्बा एक अतिरिक्त क्लासिक स्लीपर या तीसरी श्रेणी के डिब्बे के साथ बदल दिया जाता है। ट्रेन दोनो शहरो के बीच सबसे अच्छा तरीका माना जाता है और दक्षिण मध्य रेलवे द्वारा बहुत अच्छे तरीके से संभाला जाता है।
इस ट्रेन को भुवनेश्वर तक विस्तारित करने के प्रस्तावो का दोनो यात्रियो और नेताओ द्वारा द्रढतासे विरोध किया गया था क्योंकि पहले विशाखा एक्सप्रेस नाम की अन्य ट्रेन को शहर की ओर विस्तरित किया गया था जिससे उसकी यात्रा का समय काफी बढ गया था। गोदावरी एक्सप्रेस राज्य की राजधानी हैदराबाद को आंध्रप्रदेश में चार तटीय जिल्लो के शहरो से जोडने के उद्देश्य से कार्य करती है। ट्रेन विशाखापट्टनम जिले में चार स्टेशन पर, पूर्वी गोदावरी जिले में छह स्टेशनो पर, पश्चिमी गोदावरी जिले में तीन स्टेशनो पर और कृष्णा जिले में विजयवाडा में रूकती है।

इतिहास

१ फ़रवरी १९७४ को भारतीय रेल ने वाल्टेयर – हैदराबाद एक्सप्रेस के साथ विशाखापट्टनम और हैदराबाद के बीच पहली रेल सेवा की घोषणा की। ट्रेन दैनिक आधार पर चलती थी और विशाखापट्टनम से शाम के ५.३० बजे रवाना होती थी और अगले दिन सुबह ०६.४५ बजे हैदराबाद आती थी। वापसी यात्रा में यह ५.१५ बजे हैदराबाद से रवाना होती थी और अगले दिन सुबह ६.४५ बजे विशाखापट्टनम पहुंचती थीІ ट्रेन पूर्वी और पश्चिमी गोदावरी के सुनसान शहरो में नौ स्टेशनो पर रेल कनेक्टिविटी प्रदान करती है, इसलिये आधिकारिक तौर पर इसे गोदावरी एक्सप्रेस नाम दिया गया है। यह नियमित रूप से एक भाप इंजन द्वारा खिंची जाती थी और इसमे १७ डिब्बे थे। यह समालकोट और राजमुंदरी के बीच अपनी अधिकतम गति ५० किमी / घंटे पर पहुंची थी। १९७५ के दौरान ट्रेन में एक बदली की सेवा पेश की गई थी और ट्रेन को काकीनाडा तक चलाया गया था। जिसके परिणाम स्वरूप ५ अतिरिक्त डिब्बे शमिल किए गए।

निरीक्षण

आईआरसीटीसी इस ट्रेन के लिए ओनलाइन टिकट बुकिंग संभालती है। सामान सह स्लीपर डिब्बो और अनारक्षित सामान्य डिब्बो का किराया कम है और समय समय पर इसे परिवर्तितकिया जाता है।
पंचगव्य

गाय के दूध, दही, घी, गोमूत्र और गोबर का पानी को सामूहिक रूप से पंचगव्य कहा जाता है। आयुर्वेद में इसे औषधि की मान्यता है।

वैज्ञानिक अध्ययन

समर्थकों का दावा है कि गोमूत्र चिकित्सा कुछ प्रकार के कैंसर सहित कई बीमारियों का इलाज करने में सक्षम है, हालांकि इन दावों का कोई वैज्ञानिक समर्थन नहीं है। वास्तव में, पंचगव्य के व्यक्तिगत घटकों, जैसे कि गोमूत्र को अंतर्ग्रहण करने से संबंधित अध्ययनों से कोई सकारात्मक लाभ नहीं मिला है और आक्षेप, दबे हुए श्वसन और मृत्यु सहित कई दुष्प्रभाव हैं। गाय का मूत्र लेप्टोस्पायरोसिस सहित हानिकारक बैक्टीरिया और संक्रामक रोगों का भी स्रोत हो सकता है। 
पंचगव्य का उपयोग कृषि कार्यों में उर्वरक और कीटनाशक के रूप में भी किया जाता है। समर्थकों का दावा है कि यह पोल्ट्री आहार में एक विकास को बढ़ावा देने वाला है, यह मछली फ़ीड के लिए प्लवक की वृद्धि को बढ़ाने में सक्षम है, यह गायों में दूध का उत्पादन बढ़ाता है, सूअरों का वजन बढ़ाता है, और बढ़ाता है अंडे देने की क्षमता पोल्ट्री की है। यह कभी-कभी कॉस्मेटिक उत्पादों में एक आधार के रूप में उपयोग किया जाता है। 
पंचगव्य का निर्माण गाय के दूध, दही, घी, मूत्र, गोबर के द्वारा किया जाता है। पंचगव्य द्वारा शरीर के रोगनिरोधक क्षमता को बढ़ाकर रोगों को दूर किया जाता है। गोमूत्र में प्रति ऑक्सीकरण की क्षमता के कारण डीएनए को नष्ट होने से बचाया जा सकता है। गाय के गोबर का चर्म रोगों में उपचारीय महत्व सर्वविदित है। दही एवं घी के पोषण मान की उच्चता से सभी परिचित हैं। दूध का प्रयोग विभिन्न प्रकार से भारतीय संस्कृति में पुरातन काल से होता आ रहा है। घी का प्रयोग शरीर की क्षमता को बढ़ाने एवं मानसिक विकास के लिए किया जाता है। दही में सुपाच्य प्रोटीन एवं लाभकारी जीवाणु होते हैं जो क्षुधा को बढ़ाने में सहायता करते हैं। पंचगव्य का निर्माण देसी मुक्त वन विचरण करने वाली गायों से प्राप्त उत्पादों द्वारा ही करना चाहिए।
आयुर्वेद में पंचगव्य से *कैंसर* जैसे भयानक रोग तक का निदान किया जाता है। दिल्ली के पश्चिमी पंजाबी बाग स्थित एक चेरिटेबल अस्पताल में पंचगव्य आधारित आयुर्वेदिक कैंसर चिकित्सा के जरिये सैंकड़ों मरीजों को ठीक करने का दावा किया जाता है।

पंचगव्य निर्माण

सूर्य नाड़ी वाली गायें ही पंचगव्य के निर्माण के लिए उपयुक्त होती हैं। देसी गायें इसी श्रेणी में आती हैं। इनके उत्पादों में मानव के लिए जरूरी सभी तत्त्व पाये जाते हैं। महर्षि चरक के अनुसार गोमूत्र कटु तीक्ष्ण एवं कषाय होता है। इसके गुणों में उष्णता, राष्युकता, अग्निदीपक प्रमुख हैं। गोमूत्र में नाइट्रोजन, सल्फुर, अमोनिया, कॉपर, लौह तत्त्व, यूरिक एसिड, यूरिया, फास्फेट, सोडियम, पोटेसियम, मैंगनीज, कार्बोलिक एसिड, कैल्सिअम, नमक, विटामिन बी, ऐ, डी, ई; एंजाइम, लैक्टोज, हिप्पुरिक अम्ल, कृएतिनिन, आरम हाइद्रक्साइद मुख्य रूप से पाये जाते हैं। यूरिया मूत्रल, कीटाणु नाशक है। पोटैसियम क्षुधावर्धक, रक्तचाप नियामक है। सोडियम द्रव मात्रा एवं तंत्रिका शक्ति का निर्माण करता है। मेगनीसियम एवं कैल्सियम हृदयगति का निर्माण करता हैं।
तीन भाग देसी गांय का शकृत (गोबर) , तीन ही भाग देसी गांय का कच्चा दूध, दो भाग देसी गांय के दूध की दहि, एक भाग देसी गांय का घृत इन्हें मिश्रित कर लें विष्णु धर्म में कहा गया है जितना पंचगव्य बनाना हो उसका आधा अंश गौमूत्र का होना चाहिए। अर्थात उक्त मिश्रण जितनी मात्र में हो उतने ही मात्र में गौमूत्र होना चाहिए, शेष कुशाजल होना चाहिए।